Daily View – (P.M.) – บล.กสิกรไทย
Daily View - (P.M.) - บล.กสิกรไทย
2 ธ.ค. 2559

Daily View – P.M. – บล.กสิกรไทย
Tactical Move
 
เดินเกมกลยุทธ์บ่าย
 
สรุปภาวะตลาดเช้า
SET Index ลดลง 2.53 จุด (-0.17%) ปิดภาคเช้าที่ 1,509.85 จุด ด้วยมูลค่าการซื้อขาย 18,280.73 ลบ.
Most Positive Impact: PTTEP (1.12 จุด) PTT (0.58 จุด) PTTGC (0.35 จุด)
Most Negative Impact: U (-0.57 จุด) IVL (-0.49 จุด) TOP (-0.31 จุด)
 
แนวโน้มตลาดบ่าย
แม้ว่ากลุ่มพลังงานจะยังคงปรับเพิ่มขึ้นและเป็นตัวนำ SET Index แต่กลุ่มอื่นๆเริ่มซึมลง หลังตลาดขาดปัจจัยขับเคลื่อนใหม่ๆ โดยสัปดาห์หน้าต้องเริ่มระวังการเคลื่อนไหวของ Fund Flow ที่อาจไหลออกอีกครั้ง ตามการเก็งกำไร US Dollar ก่อนการประชุม FOMC
คาด SET Index ช่วงบ่ายน่าจะซึมลงต่อจนมาทดสอบแถว 1,504 จุด เบื้องต้นยังเชื่อว่าตลาดไม่มีแรงขายขนาดใหญ่ ซึ่ง 1,504 จุด น่าจะรองรับดัชนีไว้ได้ แต่หากหลุดจาก 1,504 จุดคาดว่าจะลงหนักถึง 1,498 จุด จะเป็นสัญญาณลบต่อเนื่องถึงสัปดาห์หน้า
ตลาดหุ้นยุโรปมีความเสี่ยงที่จะต้องผันผวนครั้งใหญ่ หากผลการลงประชามติของอิตาลีในวันที่ 4 ธ.ค. ประชาชนโหวตให้แก้ไขรัฐธรรมนูญ จะเป็นการเอื้อให้รัฐบาลสามารถดำเนินการกระตุ้นเศรษฐกิจได้ง่ายมากขึ้น ซึ่งอาจทำให้ต้องมีการก่อหนี้สาธารณะเพิ่มเติม ยิ่งจะเป็นการเพิ่มความเสี่ยงภาระหนี้เสียของอิตาลีในอนาคตไปอีก แต่หากประชามติไม่ผ่าน นายกฯของอิตาลีก็เตรียมที่จะประกาศลาออก ก็จะเป็นการทำให้การเมืองไม่แน่นอนและมีความวุ่นวาย
สัปดาห์หน้าติดตามการประชุม ครม. ในวันที่ 6 ธ.ค. คาดว่าจะมีการเสนอมาตรการช็อบช่วยชาติ (นำค่าใช้จ่ายในการจับจ่ายใช้สอยมาหักลดหย่อนภาษี) เชื่อว่าจะเป็นหนุนทำให้เกิดการเก็งกำไรในกลุ่มค้าปลีก MEGA ROBINS CPN HMPRO GLOBAL ได้
มองกระแสการเก็งกำไรในกลุ่มพลังงานทดแทนจะกลับมาอีกครั้ง โดย GUNKUL โดดเด่นที่สุดจากแนวโน้มผลประกอบการงวด 4Q59 ที่จะขึน้ทำ New High (จากปัจจัยหนุนการผลิตเชิงพาณิชย์ของโรงไฟฟ้าพลังงานลมวายุ กำลังการผลิต 50 MW และการกลับมาผลิตไฟฟ้าได้ตามปกติของโรงไฟฟ้าโซลาร์ในไทย) และคาดว่าจะ New High ต่อเนื่องในปี 2560 -2563 จากการรับรู้รายได้โครงการที่มีอยู่ในมือเป็นจำนวนมาก
หุ้นแนะนำ: KCE BLA MEGA MINT GUNKUL
หุ้นเก็งกำไรระยะสั้น: NDG เป้าหมายทำกำไร 4.40 บาท ตัดขาดทุน 4.06 บาท
 
Alternative Trading:
SET50 Futures: พักการลงทุน และรอดูการเคลื่อนไหวในกรอบ 940 – 950 จุด
 